section_heading: Povijest znanstvenofantastičnog filmskog žanra
paragraph_text: Pored razvoja elektronike, tijekom 1990-ih razvija se i računalna tehnologija, koja je omogućila uporabu dotad neviđenih efekata na filmu i dala mnogo više prostora i mogućnosti za stvaranje izvanrednih fantastičnih svjetova i bića na filmu. Također, na ZF film je znatno utjecala i pojava te široko korištenje interneta. Neki od najvažnijih predstavnika žanra u tom desetljeću su filmovi Predator 2 (1990.), Stephena Hopkinsa, Povratak u budućnost 3 (1990.), Roberta Zemeckisa, Alien 3 (1992.), Davida Finchera Jurski park (1993.), Stevena Spielberga, Vodeni svijet (1995.), Kevina Reynoldsa, Johnny Mnemonic (1995.), Roberta Longa, Dan nezavisnosti (1996.), Rolanda Emmericha, Kontakt (1997.), Roberta Zemeckisa, Peti element (1997.), Luca Bessona, Ljudi u crnom (1997.), Barryja Sonnenfelda, Poštar (1997.), Kevina Costnera, Armageddon (1998.), Michaela Bayja i Matrix (1999.), Lane i Lilly Wachowski.